ไมนอกรา บันทึกวันอวสาน(ต่าง)โลก

เป็นซีรีส์ไลต์โนเวลของญี่ปุ่นที่เขียนโดยเฟฟ คาซึโนะ และวาดภาพประกอบโดยจุน เริ่มตีพิมพ์เป็นนิยายบนเว็บเว็บไซต์โชเซ็ตสึกะ นิ นาโรในเดือนพฤศจิกายน พ.ศ. 2560 ต่อมาได้รับการตีพิมพ์โดยไมโคร แมกกาซีน และได้เริ่มตีพิมพ์ภายใต้สำนักพิมพ์ไลต์โนเวลจีซี โนเวลในเดือนพฤศจิกายน พ.ศ. 2562 การดัดแปลงเป็นมังงะที่วาดโดยยาไซโกะ มิโดริฮานะ เริ่มตีพิมพ์บนเว็บไซต์มังงะ ComicWalker ของคาโดกาวะ ในเดือนมีนาคม พ.ศ. 2563 ซีรีส์อนิเมะทางโทรทัศน์ที่ผลิตโดยสตูดิโอมาโฮฟิล์ม เริ่มออกอากาศในเดือนกรกฎาคม พ.ศ. 2568

 เรื่องย่อ 
หลังจากเสียชีวิตจากอาการป่วย ทาคูโตะ อิระได้กลับมาเกิดใหม่ใน "Eternal Nations" เกมออนไลน์สุดโปรดของเขา ในฐานะผู้ปกครองของไมนอกรา พร้อมกับอาทุ ผู้ติดตามของเขา ทั้งคู่ไม่แน่ใจว่าเกิดอะไรขึ้น แต่ตัดสินใจตั้งถิ่นฐานในป่าเพื่อใช้ชีวิตอย่างสงบสุข ในเวลาไม่นาน ผู้ลี้ภัยจากเชื้อชาติต่าง ๆ ก็เริ่มแสวงหาสถานะผู้ลี้ภัยภายใต้การคุ้มครองของเขา เนื่องมาจากการเหยียดเชื้อชาติของประเทศมนุษย์

 ตัวละคร 

 ชายหนุ่มผู้ตายจากโรคร้ายและกลับมาเกิดใหม่เป็นราชาแห่งหายนะ จอมราชาผู้ทรงอำนาจและผู้ก่อตั้งไมนอกรา ใน "Eternal Nations" เขาถูกจัดประเภทโดยศีลธรรมของโลกว่าเป็น "ปีศาจ" แต่แท้จริงแล้วเป็นเพียงบุคคลที่มีคุณธรรมที่เอาใจใส่ผู้อื่นเหนือความต้องการของตนเอง เขาไม่มีความปรารถนาที่จะทำสงครามกับอาณาจักรอื่น แต่จะปกป้องหากมนุษย์โง่เขลาพอที่จะพยายามโจมตีอาณาจักรของเขา เขาแอบชอบอาทุซึ่งเป็นตัวละครโปรดของเขา แม้ว่าอาทุและพันธมิตรคนอื่น ๆ ของทาคูโตะจะมองเขาเป็นมนุษย์ แต่ชาวโลกกลับมองเขาเป็นควันสีดำในรูปร่างมนุษย์ ทำให้เขาดูน่ากลัวในสายตาผู้อื่น

 มือขวาของทาคูโตะและผู้นำของกลุ่มแปดวีรบุรุษของเขา เธอได้เกิดใหม่ใน "Eternal Nations" ภายใต้สถานการณ์ลึกลับ แม้ว่าเธอจะมีลักษณะเหมือนเอลฟ์เผือก แต่จริง ๆ แล้วเป็นเพียงชุดหนังที่ปกปิดร่างอันชั่วร้ายที่แท้จริงของเธอเอาไว้ แม้ว่าจะเป็นคนซาดิสต์ในการต่อสู้ แต่อาทุก็เป็นมิตรกับพันธมิตรและมักคอยสนับสนุนทาคูโตะ ดูเหมือนเธอจะมีความรู้สึกต่อเขา

 สื่อ 
 ไลต์โนเวล 
ไมนอกรา บันทึกวันอวสาน(ต่าง)โลก -พิชิตใต้หล้าด้วยอารยธรรมแห่งหายนะ-เขียนโดยเฟฟ คาซึโนะ เริ่มเผยแพร่บนเว็บไซต์โชเซ็ตสึกะ นิ นาโร เมื่อวันที่ 7 พฤศจิกายน พ.ศ. 2560 ต่อมาได้รับการตีพิมพ์โดยไมโคร แมกกาซีน ซึ่งเริ่มเผยแพร่โดยมีภาพประกอบที่วาดโดยจุน ได้เริ่มตีพิมพ์ภายใต้สำนักพิมพ์ไลต์โนเวลจีซี โนเวลเมื่อวันที่ 30 พฤศจิกายน พ.ศ. 2562 มีหนังสือออกจำหน่ายแล้วจำนวน 7 เล่ม ณ เดือนมิถุนายน พ.ศ. 2567

 มังงะ 
การดัดแปลงเป็นมังงะที่วาดภาพโดยยาไซโกะ มิโดริฮานะ เริ่มลงตีพิมพ์เป็นตอนในเว็บไซต์มังงะ ComicWalker ของคาโดกาวะเมื่อวันที่ 27 มีนาคม พ.ศ. 2563 ตอนต่างๆ ของมังงะได้ถูกรวบรวมตีพิมพ์โดยแอสกีมีเดียเวิร์กส์ โดยได้รวมรวมเป็นเล่ม(ทังโกบง) จำนวน 6 เล่ม ณ เดือนธันวาคม พ.ศ. 2567 สำนักพิมพ์ฟีนิกซ์ได้ประกาศเป็นผู้ถือลิขสิทธิ์ในฉบับภาษาไทยเมื่อ 18 กรกฎาคม พ.ศ. 2565

 อนิเมะ 
มีการประกาศสร้างเป็นซีรีส์อนิเมะทางโทรทัศน์ในวันที่ 23 มิถุนายน พ.ศ. 2567 ซีรีส์เรื่องนี้ผลิตโดยสตูดิโอมาโฮฟิล์ม และกำกับโดยยูจิ ยานาเซะ โดยมียูกะ ยามาดะเป็นผู้เขียนบทของซีรีส์ ออกแบบตัวละครโดยคาโฮะ เดงูจิ และเพลงประกอบที่แต่งโดยคุจิระ ยูเมมิ และมิโดริ นาริกิโยะ เริ่มออกอากาศในวันที่ 6 กรกฎาคม พ.ศ. 2568 ทางโตเกียวเอ็มเอ็กซ์และบีเอส เอ็นทีวี เพลงเปิดเรื่องคือ "Majestic Catastrophe" ขับร้องโดยริโกะ ซาซากิ ส่วนเพลงปิดเรื่องคือ "more than W" ขับร้องโดยทากูมะ เทราชิมะ มิวส์ คอมมิวนิเคชันเป็นผู้ถือลิขสิทธิ์ซีรีส์นี้ในเอเชียใต้และเอเชียตะวันออกเฉียงใต้

 รายชื่อตอน 

 หมายเหตุ 

 อ้างอิง 

 แหล่งข้อมูลอื่น 
 ที่โชเซ็ตสึกะ นิ นาโร 





หมวดหมู่:นิยายญี่ปุ่นที่ตีพิมพ์ในปี พ.ศ. 2562
หมวดหมู่:มังงะที่ตีพิมพ์ในปี พ.ศ. 2563
หมวดหมู่:ซีรีส์อนิเมะทางโทรทัศน์ที่เริ่มออกอากาศตั้งแต่ พ.ศ. 2568
หมวดหมู่:อนิเมะและมังงะที่สร้างจากไลต์โนเวล
หมวดหมู่:มังงะของสำนักพิมพ์แอสกีมีเดียเวิร์กส์
หมวดหมู่:การ์ตูนญี่ปุ่นแนวต่างโลก
หมวดหมู่:เว็บคอมิกญี่ปุ่น
หมวดหมู่:ไลต์โนเวล
หมวดหมู่:ไลต์โนเวลที่เผยแพร่ครั้งแรกทางออนไลน์
หมวดหมู่:มาโฮฟิล์ม
หมวดหมู่:มิวส์ คอมมิวนิเคชัน
หมวดหมู่:การ์ตูนญี่ปุ่นแนวเซเน็ง
หมวดหมู่:โชเซ็ตสึกะ นิ นาโร
หมวดหมู่:เว็บคอมิกที่ได้รับการตีพิมพ์
หมวดหมู่:ฟีนิกซ์ (สำนักพิมพ์)